Ողջույնի խոսքով հանդես եկավ ԱՄՆ դեսպանատան հասարակայնության հետ կապերի պատասխանատու Ռոբ Անդերսոնը՝ մասնավորապես նշելով. «Ուզում եմ խոսքս ուղղել այստեղ գտնվող ուսանողներին եւ ասել՝ դուք այսօր շատ բախտավոր եք, քանի որ այստեղ ներկա են ամերիկյան տարբեր բուհերի ներկայացուցիչներ, որոնք եկել են Հայաստան՝ համալսարանների վերաբերյալ ձեզ ճշգրիտ տեղեկություններ հաղորդելու: Օգտվե՛ք այդ հնարավորությունից, ստացե՛ք բազմակողմանի տեղեկատվություն ձեզ հետաքրքրող համալսարանների վերաբերյալ: Այսօր ձեր օրն է: Մենք ցանկանում ենք, որ դուք կրթություն ստանաք ԱՄՆ-ում: Դա երկկողմանի առավելություն է. կճանաչեք մեր մշակույթը, կիմանաք, որ մենք եւս հյուրասեր ժողովուրդ ենք, ինչպես նաեւ կզարգացնեք անգլերենի ձեր իմացությունը»: